Dijabetičko društvo Lepoglava

Izložba: 100 godina od otkrića inzulina
2024-05-08 19:00 - 2024-05-24 19:00 (Europe/Zagreb) | Gradska knjižnica “Ivana Belostenca” Lepoglava, Hrvatskih pavlina 7, Lepoglava, 42250, Croatia (Local Name: Hrvatska)
Otkriće inzulina
Dijabetičko društvo Lepoglava u suradnji s Hrvatskim savezom dijabetičkih udruga organizira izložbu o otkriću inzulina. Otvorenje izložbe uz popratno kraće predavanje održat će se 17. travnja u 19 sati u Gradskoj knjižnici „Ivana Belostenca“ u Lepoglavi.
O izložbi…
Inzulin, jedno od najvećih medicinskih otkrića, prije sto godina otkrili su 1921. Frederic Banting i Charles Best. Prvi je put primijenjen 1922., a u komercijalnoj je proizvodnji od 1923. godine. Zahvaljujući serijskoj proizvodnji inzulina od tada su spašeni milijuni života. Otkrićem inzulina kao i neprestanim napretkom u liječenju šećerne bolesti, danas osobe s dijabetesom mogu živjeti jednako dugo i kvalitetno kao i one koje nemaju dijabetes.
No, kako je sve počelo te kako se kroz jedno stoljeće razvijala priča o inzulinu moći ćete saznati, čuti i vidjeti na izložbi.
Vidimo se!

Predavanje: Dijabetes i utjecaj na vid
2024-04-24 19:00 - 20:30 (America/New_York) | Gradska knjižnica “Ivana Belostenca” Lepoglava, Hrvatskih pavlina 7, Lepoglava, 42250, Croatia (Local Name: Hrvatska)
Zašto ovo predavanje?
Dijabetes nije samo povišena razina glukoze u krvi, nego bolest cijelog organizma. Dugotrajno povišena razina glukoze u krvi dovodi do poremećaja cirkulacije u malim krvnim žilama, a time i do smanjene opskrbe tkiva kisikom (hipoksije). Dugotrajnija hipoksija s poremećenom prehranom uzrokuje patološke promjene u svim tkivima i organima. Oko kao izdanak mozga i organ s visokorazvijenom funkcijom osobito je osjetljivo na hipoksiju koja uzrokuje niz teških oštećenja različitih očnih struktura te postupno dovodi do potpunog gubitka funkcije oka – gubitka vida.
O čemu ćemo slušati?
Velik je broj dijabetičara, ali i zdravih ljudi koji imaju probleme s vidom. Početni stadij retinopatije, jedne od najgorih komplikacija imaju mnogi, a da toga uopće nisu svjesni. Razlog tome je to što vid u početnom stadiju bolesti može biti potpuno normalan. Zato ćemo se na ovom predavanju baviti pitanjima kako se dijagnosticiraju problemi s vidom kod osoba s dijabetesom? Koja je veza između dijabetesa i problema s vidom? Kako dijabetes može utjecati na očne strukture poput mrežnice, leće i vida? Koje su preventivne mjere koje osobe s dijabetesom mogu poduzeti kako bi zaštitile svoj vid? Kako redoviti oftalmološki pregledi mogu pomoći u ranoj dijagnozi i liječenju problema s vidom kod dijabetičara? Na ova, ali i brojna druga pitanja odgovore možete dobiti na ovom predavanju. Vidimo se!

Panel rasprava: "Mladi i dijabetes - Previše šećera, premalo aktivizma"
2024-04-18 10:00 - 11:00 (Europe/Zagreb) | Info-centar za mlade, Trg kralja Tomislava 10, Lepoglava, 42250, Croatia (Local Name: Hrvatska)
Dijabetes sve više postaje značajan javnozdravstveni izazov diljem svijeta, posebno među mladima. Kako bi podigli svijest o važnosti prevencije i upravljanja dijabetesom, organiziramo panel raspravu koja će okupiti stručnjake iz područja medicine, nutricionizma, aktivizma te mlade koji su osobno suočeni s ovim izazovom.
Panelisti će razgovarati o utjecaju prekomjerne konzumacije junk food-a na zdravlje mladih, važnosti pravilne prehrane i tjelesne aktivnosti u prevenciji dijabetesa te o ulozi mladih u podizanju svijesti o ovoj bolesti u svojim zajednicama.
Pridružite nam se kako bismo zajedno razgovarali o tome kako promijeniti trendove i potaknuti pozitivne promjene u životima mladih.
Panel rasprava se održava u sklopu obilježavanja Europskog tjedna mladih.

PREDAVANJE: "Dijabetes i štitnjača: Povezanost koja oblikuje naše zdravlje"
2024-02-21 19:00 - 20:00 (Europe/Zagreb) | Gradska knjižnica “Ivana Belostenca” Lepoglava, Hrvatskih pavlina 7, Lepoglava, 42250, Croatia (Local Name: Hrvatska)
Pozivamo vas na prvo ovogodišnje predavanje pod nazivom “Dijabetes i štitnjača: Povezanost koja oblikuje naše zdravlje”. Ovaj događaj organiziramo na temelju vaše sugestije, a fokusiran je na razumijevanje odnosa između dijabetesa i štitnjače te načina kako taj odnos utječe na naše zdravlje i dobrobit. 21.2.2024. – srijeda
19 sati
Gradska knjižnica „Ivana Belostenca“ Lepoglava, Hrvatskih pavlina 7
dr. Zvonimir BendekovićPredavanje će održati dr. Zvonimir Bendeković koji će nam prikazati ključne aspekte odnosa između dijabetesa i štitnjače, uključujući:
– Međusobni utjecaj dijabetesa i poremećaja štitnjače na tijelo
– Kako dijabetes može utjecati na funkciju štitnjače i obrnuto
– Kako upravljati dijabetesom kod osoba s poremećajem štitnjače
– Važnost pravovremenog otkrivanja i liječenja poremećaja štitnjače kod osoba s dijabetesom Predavanje je nezaobilazno za sve koji žele dublje razumjeti povezanost između dijabetesa i štitnjače te kako ta povezanost može utjecati na njihovo zdravlje. Pozivamo vas da nam se pridružite kako bismo zajedno stekli korisna znanja i podijelili ih sa svojom zajednicom. I više ste nego slobodni podijeliti ovaj događaj na koji su svi dobrodošli. Veselimo se vašem dolasku! Vaše Dijabetičko društvo Lepoglava
